ai4bharat/Pralekha huggingface dataset:
రైల్వే మంత్రిత్వ శాఖ
రైళ్లలో దుస్తులు, దుప్పట్లు మరియు తెరల సరఫరాపై ఉన్న ఆంక్షలను వెంటనే ఉపసంహరించుకున్న రైల్వే
కోవిడ్-19 మహమ్మారి వ్యాప్తి నేపథ్యంలో కోవిడ్ ప్రోటోకాల్ దృష్ట్యా రైళ్లలో ప్రయాణీకుల తరలింపు కోసం ప్రామాణిక నిర్వహణ ప్రోటోకాల్  జారీ చేయబడింది, ఇది రైళ్ల లోపల దుస్తులు, దుప్పట్లు మరియు తెరల వాడకంపై పరిమితిని విధించింది.
రైళ్ల లోపల దుస్తులు, దుప్పట్లు, తెరల సరఫరాకు సంబంధించి పైన పేర్కొన్న పరిమితిని వెంటనే వెనక్కి తీసుకోవడాన్ని అమలు చేయాలలని రైల్వేలు నిర్ణయించాయి. దీంతో కోవిడ్కు ముందు ఎలా దుస్తులు, దుప్పట్లు, తెరల సరఫరా చేశారో అలాగా వర్తించే విధంగా వెసులుబాటు కలుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 183.20 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 16,187
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 1,826 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,82,262 కు పెరిగింది.
గత 24 గంటల్లో 1,421 కొత్త కేసులు నమోదయ్యాయి.
రోజువారీ పాజిటివిటీ రేటు 0.23%
వారపు పాజిటివిటీ రేటు 0.27%
గత 24 గంటల్లో చేసిన 6,20,251 కొవిడ్ పరీక్షలతో కలిపి ఇప్పటివరకు 78.69 కోట్ల పరీక్షలు చేశారు.
ప్రధాన మంత్రి కార్యాలయం
కష్టపడి పని చేసే మన రైతుల జీవనాన్ని కిసాన్క్రెడిట్ కార్డు సులభతరం గా మార్చివేస్తున్నది: ప్రధాన మంత్రి
కష్టపడి పని చేసే మన రైతుల జీవనాన్ని కిసాన్ క్రెడిట్ కార్డు సులభతరం చేసివేస్తోంది. మరి ఆ కార్డు యొక్క ప్రధాన ఉద్దేశ్యఃమే అది అని ప్రధాన మంత్రి శ్రీ నరేంద్ర మోదీ అన్నారు.
కిసాన్ క్రెడిట్ కార్డు ద్వారా రైతుల కు అందుతున్నటువంటి సౌకర్యాల ను గురించి హాథ్ రస్ పార్లమెంటు సభ్యుడు శ్రీ రాజ్ వీర్ దిలేర్ కొన్ని ట్వీట్ లలో వివరించారు.
హాథ్ రస్ పార్లమెంటు సభ్యుడు చేసిన ట్వీట్ లకు ప్రధాన మంత్రి ప్రతిస్పందిస్తూ,
‘‘కష్టపడి పని చేసేటటువంటి మన రైతుల యొక్క జీవనాన్ని కిసాన్ క్రెడిట్ కార్డు సులభతరం గా మార్చి వేయడం చూసి చాలా సంతోషం గా ఉంది. దీని ముఖ్య ఉద్దేశ్యం కూడా ఇదే కదా.’’ అని పేర్కొన్నారు.
మంత్రిమండలి
అసోం ఒప్పందంలోని 6వ నిబంధన అమలుసహా బోడోల పలు దీర్ఘకాలిక డిమాండ్లు నెరవేర్చే దిశగా ఉన్నతస్థాయి కమిటీ ఏర్పాటుకు కేంద్ర మంత్రిమండలి ఆమోదం
అసోం ఒప్పందంలోని 6వ నిబంధన అమలుసహా పరిష్కార అవగాహన ఒప్పందం-2003లో పేర్కొన్న చర్యలు, బోడోలకు సంబంధించిన ఇతర సమస్యలు తీర్చే దిశగా ఉన్నతస్థాయి కమిటీ ఏర్పాటు ప్రతిపాదనకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది.
(అసోంలో 1979 నుంచి 1985 వరకూ సాగిన ఉద్యమం తర్వాత 1985 ఆగస్టు 15వ తేదీన “అసోం ఒప్పందం” కుదిరింది. అసోం ప్రజల సాంఘిక, సాంస్కృతిక, భాషాపరమైన గుర్తింపు-వారసత్వాలకు ప్రోత్సాహం, పరిరక్షణల దిశగా సముచిత రాజ్యాంగబద్ధ, శాసనపూర్వ, పాలనపరమైన రక్షణలు కల్పించాలని ఈ ఒప్పందంలోని 6వ నిబంధన నిర్దేశిస్తోంది.
అయితే, ఒప్పందంపై సంతకాలు ముగిసి 35 ఏళ్లు గడిచినా అందులోని 6వ నిబంధన పూర్తిస్థాయిలో అమలు కాలేదన్న భావన ప్రజల్లో ఉంది. ఈ నేపథ్యంలో సదరు 6వ నిబంధనలో పేర్కొన్న అంశాల అమలు దిశగా చేపట్టాల్సిన రాజ్యాంగబద్ధ, శాసనపూర్వక, పాలనపరమైన పరిరక్షణ చర్యలు సూచించేందుకు ఉన్నతస్థాయి కమిటీని ఏర్పాటు చేసే ప్రతిపాదనను కేంద్ర మంత్రిమండలి ఆమోదించింది. ఈ మేరకు 1985 నుంచి ఒప్పందం అమలుకు తీసుకున్న చర్యలను కమిటీ పరిశీలిస్తుంది. ఇందులో భాగంగా ఒప్పంద భాగస్వాములందరితో చర్చలు నిర్వహించి, అసోం శాసనసభలో, స్థానిక స్వపరిపాలన సంస్థల్లో ప్రజలకు అవసరమైన రిజర్వేషన్ల పరిమితిని కమిటీ అంచనా వేస్తుంది. అసోమీలతోపాటు వారి సొంత రాష్ట్ర భాషల రక్షణకు, రాష్ట్ర ప్రభుత్వోద్యోగాల్లో కల్పించాల్సిన రిజర్వేషన్ల పరిమితిని, దీంతోపాటు అసోం ప్రజల సాంఘిక, సాంస్కృతిక, భాషాపరమైన గుర్తింపు-వారసత్వాలకు ప్రోత్సాహం, పరిరక్షణలకు తీసుకోవాల్సిన చర్యలను కూడా అంచనా వేస్తుంది.
ఉన్నతస్థాయి కమిటీ కూర్పు, పరిశీలనాంశాలతో కూడిన ప్రకటనను కేంద్ర హోం మంత్రిత్వ శాఖ ప్రత్యేకంగా విడుదల చేయనుంది. ఈ నేపథ్యంలో అసోం ఒప్పందంలోని అంశాల స్ఫూర్తికి అనుగుణంగా తూచా తప్పకుండా వాటిని అమలు చేయడానికి, తద్వారా అసోం ప్రజల దీర్ఘకాలిక ఆకాంక్షలను నెరవేర్చేందుకు ఈ కమిటీ దోహదపడగలదని ప్రభుత్వం భావిస్తోంది.
బోడో తెగ ప్రజల అపరిష్కృత సమస్యలను తీర్చడానికి తీసుకోవాల్సిన పలు చర్యలకు కూడా మంత్రిమండలి ఆమోదం తెలిపింది. లోగడ 2003లో కుదిరిన బోడో ఒప్పందం ప్రకారం రాజ్యాంగంలోని 6వ షెడ్యూల్కు అనుగుణంగా బోడోలాండ్ ప్రాదేశిక మండలి ఏర్పాటైంది. అయినప్పటికీ తమ అపరిష్కృత సమస్యలకు సముచిత పరిష్కారం కోసం బోడోలకు చెందిన పలు సంస్థలు విజ్ఞాపనలు సమర్పిస్తూ వస్తున్నాయి. తదనుగుణంగా బోడో ప్రదర్శనశాల-భాషా సాంస్కృతిక అధ్యయన కేంద్రం ఏర్పాటుకు కేంద్ర మంత్రిమండలి ఇవాళ ఆమోదం తెలిపింది. అలాగే కోక్రఝార్లోని ప్రస్తుత ఆకాశవాణి, దూరదర్శన ప్రసార కేంద్రాల ఆధునికీకరణకు, బోడో ప్రాదేశిక ప్రాంతంగుండా ప్రయాణించే ఏదైనా సూపర్ ఫాస్ట్ రైలుకు “అరోని ఎక్స్ప్రెస్”గా నామకరణం చేయడానికి అంగీకారం తెలిపింది. ఈ మేరకు సంబంధిత మంత్రిత్వ శాఖలు అవసరమైన చర్యలు తీసుకోనున్నాయి.
ఇవేకాకుండా సముచిత భూ విధానం, భూ చట్టాలకు సంబంధించి రాష్ట్ర ప్రభుత్వం కూడా అవసరమైన చర్యలు తీసుకోవడంతోపాటు అక్కడి తెగల ఆచార-సంప్రదాయాలు, భాషలు తదితరాలపై పరిశోధన, పత్రాల రూపకల్పన సంస్థలను కూడా ఏర్పాటు చేస్తుంది.
రాష్ట్రపతి సచివాలయం
పత్రికా ప్రకటన
మధ్యప్రదేశ్ గవర్నర్ శ్రీ లాల్ జీ టాండన్ మరణంతో, ఆయన స్థానంలో, ఉత్తరప్రదేశ్ గవర్నర్ ఆనందిబెన్ పటేల్కు తాత్కాలిక బాధ్యతలు అప్పగించారు. ఈ మేరకు రాష్ట్రపతి భవన్ నుంచి ఉత్తర్వులు వెలువడ్డాయి. ఉత్తరప్రదేశ్ గవర్నర్గా విధులు నిర్వర్తిస్తూనే, మధ్యప్రదేశ్ గవర్నర్ బాధ్యతలనూ ఆనందిబెన్ పాటించాలి. మధ్యప్రదేశ్కు పూర్తిస్థాయి గవర్నర్ను నియమించేవరకు ఇది కొనసాగుతుంది.
(Visitor Counter : 82
ఆరోగ్య, కుటుంబ సంక్షేమ మంత్రిత్వ శాఖ
219.46 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.11 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 25,510
గత 24 గంటల్లో నమోదయిన కొత్త కేసులు 2,141
ప్రస్తుత రికవరీ రేటు 98.76%
వారపు పాజిటివిటీ రేటు 0.97%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.46 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.11 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415361
|
|
రెండో డోసు
|
|
10120257
|
|
ముందు జాగ్రత్త డోసు
|
|
7063520
|
|
ఫ్రంట్లైన్ సిబ్బంది
|
|
మొదటి డోసు
|
|
18437087
|
|
రెండో డోసు
|
|
17719156
|
|
ముందు జాగ్రత్త డోసు
|
|
13734968
|
|
12-14 ఏళ్ల వారు
|
|
మొదటి డోసు
|
|
41194276
|
|
రెండో డోసు
|
|
32245804
|
|
15-18 ఏళ్ల వారు
|
|
మొదటి డోసు
|
|
61996247
|
|
రెండో డోసు
|
|
53280780
|
|
18-44 ఏళ్ల వారు
|
|
మొదటి డోసు
|
|
561393284
|
|
రెండో డోసు
|
|
516225893
|
|
ముందు జాగ్రత్త డోసు
|
|
100059449
|
|
45-59 ఏళ్ల వారు
|
|
మొదటి డోసు
|
|
204045908
|
|
రెండో డోసు
|
|
197057206
|
|
ముందు జాగ్రత్త డోసు
|
|
50524481
|
|
60 ఏళ్లు పైబడినవారు
|
|
మొదటి డోసు
|
|
127679730
|
|
రెండో డోసు
|
|
123207835
|
|
ముందు జాగ్రత్త డోసు
|
|
48232994
|
|
ముందు జాగ్రత్త డోసులు
|
|
21,96,15,412
|
|
మొత్తం డోసులు
|
|
2,19,46,34,236
దేశవ్యాప్త క్రియాశీల కేసుల సంఖ్య 25,510. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 2,579 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,82,064 కి పెరిగింది.
గత 24 గంటల్లో 2,141 కొత్త కేసులు నమోదయ్యాయి.
గత 24 గంటల్లో మొత్తం 2,51,515 పరీక్షలు చేశారు. దేశవ్యాప్తంగా ఇప్పటివరకు 89.94 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.97 శాతంగా, రోజువారీ పాజిటివిటీ రేటు 0.85 శాతంగా నమోదయ్యాయి.
చట్ట, న్యాయ మంత్రిత్వ శాఖ
టాటా ఎడ్యుకేషన్ అండ్ డెవలప్మెంట్ ట్రస్ట్కు రూ.220 కోట్ల మినహాయింపును ఐటీఏటీ అనుమతి
టాటా ఎడ్యుకేషన్ అండ్ డెవలప్మెంట్ ట్రస్ట్కు పెద్ద ఉపశమనం కలిగించేలా ఆదాయపు పన్ను అప్పీలేట్ ట్రైబ్యునల్  తీర్పును వెల్లడించింది.
కమిషనర్ ఆదాయపు పన్ను  అప్పీల్కు వ్యతిరేకంగా చేసిన అప్పీల్పై ట్రస్ట్కు అనుకూలంగా జస్టిస్ పీపీ భట్ అధ్యక్షతన గల ధర్మాసనం జులై 24న తన తీర్పును వెలువరించింది. టాటా ఎడ్యుకేషన్ అండ్ డెవలప్మెంట్ ట్రస్ట్కు దాదాపు రూ.220 కోట్లకు పైగా ఆదాయపు పన్నును సీఐటీ విధించింది. తాజాగా సదరు డిమాండ్కు ఎలాంటి కనీస చెల్లింపు చేయాల్సిన అవసరం లేకుండానే ఐటీఏటీ పన్ను డిమాండ్ను నిలిపివేసింది.
వివాదానికి ముంగిపు పలికిన ఐటీఏటీ..
2011-12 మరియు 2012-13 సంవత్సరాలకు సంబంధించిన పన్ను చెల్లింపులకు సంబంధించినది ఈ కేసు. ఆయా ఆర్థిక సంవత్సరాలలో సంస్థ అమెరికాలోని కార్నెల్ విశ్వవిద్యాలయంలో భారతీయ విద్యార్థులకు ప్రతిభ స్కాలర్షిప్లను అందించడానికి గాను ఒక ఎండోమెంట్ ఫండ్ను రూపొందించడం మరియు హార్వర్డ్ బిజినెస్ స్కూల్లో టాటా హాల్ అని పేరు పెట్టబడిన ఎగ్జిక్యూటివ్ భవనం నిర్మాణానికి ఆర్థిక సహాయం అందించడానికి ట్రస్ట్ ఖర్చు చేసిన డబ్బు అంశం ఇందులో పొందుపరచబడి ఉంది. ఇది 2011-12లో రూ.197.79 కోట్లు, 2012-13లో రూ. 25.37 కోట్ల సొమ్మును విరాళంగా ఇచ్చింది. లోక్సభకు చెందిన పబ్లిక్ అకౌంట్ కమిటీ  2018లో ఈ విషయమై విచారణ కోరడంతో ఈ అంశంపై వివాదం ప్రారంభమైంది. ప్రత్యక్ష పన్నుల సంఘం మంజూరు చేసిన మినహాయింపు ఐ-టీ చట్టాన్ని ఇది ఉల్లంఘిస్తోందని నమ్ముతున్నట్టుగా.. పీఏసీ నమ్ముతోందని అభిప్రాయపడడంతో వివాదం మొదలైంది. ఈ విషయానికి ముంగిపు పలికిన ఆదాయపు పన్ను అప్పీలేట్ ట్రైబ్యునల్.. శుక్రవారం అన్ని ఇతర విజ్ఞప్తులను "అన్వయించబడినవి, విద్యా విషయక మరియు ప్రభావవంతం కానివి" అని పేర్కొంది. "మేము ఈ పన్ను సమస్యను మదింపుదారునికి అనుకూలంగా నిర్ణయించాము మరియు ఈ విజ్ఞప్తిని అనుమతించాము. అందువల్ల, మేము మదింపుదారుడి అభ్యర్ధనను సమర్థిస్తాము మరియు మినహాయింపు దావాను అనుమతించని ఫలితాన్ని తొలగిస్తున్నాము" అని ఇది తెలిపింది. అప్పీలేట్ ట్రైబ్యునల్ తన ఉత్తర్వులో ఇలా పేర్కొంది, “… ఇది పూర్తిగా నివారించదగిన వ్యాజ్యం, న్యాయపరమైన ఫోరమ్ల ముందు తీవ్రమైన వ్యాజ్యాన్ని అడ్డుకోవడమే కాక, మన ముందు ఉన్న మదింపుదారుడి వంటి దాతృత్వ సంస్థల యొక్క అరుదైన వనరులను ఇతరాలకు మళ్ళించేలా చేస్తుంది. ఈ పరిణామం పెద్దగా సమాజానికి మంచిది కాదు.” ట్రైబ్యునల్ భారత ప్రభుత్వపు ప్రశంసనీయమైన పని చేసిందని విశ్వసిస్తోంది. స్థూల స్థాయిలో ఇటువంటి ముందుచూపు కలిగిన విధానాలను అనుసరించి క్షేత్రస్థాయిలో ఇలాంటి ప్రత్యేక వివక్త పరిస్థితులను మూసివేయడం సబబు కాదు. సంబంధిత అధికారులను ఇలాంటి విషయాలపై తగిన అవగాహన కల్పించడం ద్వారా ఇలాంటి సంఘటనలు కనిష్ఠీకరించాలి అని ఐటీఏటీ అభిప్రాయపడింది. "పన్ను పరిపాలన వ్యవస్థలోని ప్రతిస్థాయిలో న్యాయమైన విధానాన్ని అవలంబించడం ద్వారా పన్ను చెల్లింపుదారులకు స్నేహపూర్వక వాతావరణాన్ని సృష్టించే ప్రయత్నం చేయాల్సిన అవసరం ఎంతైనా ఉంది" అని ఐటీఏటీ అభిప్రాయపడింది.
అప్పీలేట్ ట్రైబ్యునల్ యొక్క వివరణాత్మక తీర్పును ఈ లింక్పై క్లిక్ చేయడం ద్వారా పొందవచ్చు
ప్రధాన మంత్రి కార్యాలయం
సీఆర్పీఎఫ్ తోటల పెంపకం కార్యక్రమంపై ప్రధానమంత్రి ప్రశంస
సీఆర్పీఎఫ్ సిబ్బంది తోటల పెంపకం కార్యక్రమం చేపట్టడాన్ని ప్రధానమంత్రి శ్రీ నరేంద్ర మోదీ ప్రశంసించారు. విశ్వనాథ క్షేత్రం, జ్ఞానవాపి భద్రత కోసం నియమితులైన సీఆర్పీఎఫ్ బృందం 75,000 మొక్కలు నాటడం యావద్దేశానికీ స్ఫూర్తినిస్తుంద ప్రధాని పేర్కొన్నారు.
ఈ మేరకు ఒక ట్వీట్ ద్వారా పంపిన సందేశంలో:
“సీఆర్పీఎఫ్ జవాన్లు ప్రదర్శించిన చొరవ ప్రతి ఒక్కరికీ స్ఫూర్తినిస్తుంది. భద్రతకు కాపలాదారుగానే కాకుండా పర్యావరణ పరిరక్షణ దిశగానూ వారి కృషి యావద్దేశానికీ ఒక ఉదాహరణగా నిలుస్తుంది... @crpfindia” అని ప్రధానమంత్రి పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
కోవిడ్-19 చికిత్స కోసం సరసమైన ధరలలో టీకాలు, ఔషధాల సకాలంలో అందరికీ సమానంగా అందజేయాలని కేంద్రమంత్రి పీయుష్ గోయల్ అంతర్జాతీయ సమాజానికి పిలుపునిచ్చారు;
అనారోగ్య, సమానత్వం లేని ప్రపంచ వాణిజ్య వ్యవస్థను సంస్కరించడంపై దీర్ఘకాలిక మార్గదర్శక ప్రణాళికను సిద్ధం చేయాలని స్పష్టం చేశారు.
కోవిడ్-19 కోసం తగిన పరిమాణంలో సరసమైన ధరలలో టీకాలు, ఔషధాలు సకాలంలో సమానంగా లభించేలా చూడాలని కేంద్ర వాణిజ్య పరిశ్రమల మంత్రి పీయుష్ గోయల్ అంతర్జాతీయ సమాజానికి పిలుపునిచ్చారు. డబ్ల్యూటీఓ నేడు వర్చువల్ పద్ధతిలో నిర్వహించిన సమావేశంలో ఆయన మాట్లాడారు. పరిమిత ఉత్పాదక సామర్థ్యం ఉన్న దేశాలు ఈ వైద్య సరఫరాలను పొందడంలో ఎదుర్కొనే సవాళ్లను పరిష్కరించడానికి భారతదేశం, దక్షిణాఫ్రికా టీఆర్ఐపీఎస్ రద్దును ప్రతిపాదించాయని ఆయన అన్నారు. ఎంసి 12లో దీనిపై నిర్ణయం తీసుకోవటానికి, ఈ ప్రతిపాదనకు మద్దతు ఇవ్వాలని ఆయన సభ్యులందరికీ పిలుపునిచ్చారు.
కోవిడ్-19 మహమ్మారి ప్రపంచ ఆర్థిక వాణిజ్య వ్యవస్థలోని స్వాభావిక బలహీనతలను అసమానతలను ఎత్తిచూపిందని గోయల్ అన్నారు. తక్షణ సవాళ్లను పరిష్కరించడానికి సమర్థవంతమైన చర్యలు తీసుకోవాలని, అనారోగ్య, అసమానతలున్న ప్రపంచ వాణిజ్య వ్యవస్థను ఎలా సంస్కరించడానికి దీర్ఘకాలిక మార్గదర్శక ప్రణాళికను కూడా సిద్ధం చేయడం అత్యవసరమని స్పష్టం చేశారు.
కొత్త, వినూత్న మార్గాల ద్వారా పురోగమించడానికి ప్రతి సంక్షోభం పెద్ద అవకాశాలను అందిస్తుందని భారతదేశం విశ్వసిస్తుందని గోయల్ అన్నారు. బహుపాక్షిక వాణిజ్య వ్యవస్థను తిరిగి నిర్మించడానికి అర్ధవంతమైన, సమానమైన సంస్కరణ మనకు అవసరం ఉందని స్పష్టం చేశారు. గత 25 ఏళ్లలో నిరుపయోగమైన వాటిని పరిష్కరించాలని ఆయన అన్నారు. "మానవ జీవితాన్ని కాపాడటానికి, సమగ్ర , స్థిరమైన ప్రపంచ ఆర్థిక వృద్ధిని పునరుద్ధరించేలా కృషి చేయడానికి ఇతర డబ్ల్యూటీవో సభ్యులతో కలిసి నిర్మాణాత్మకంగా పనిచేయడానికి మేము ఎల్లప్పుడూ సిద్ధంగా ఉన్నాం" అని గోయల్ పేర్కొన్నారు.
మహమ్మారి కారణంగా ఏర్పడిన ఆహారం, జీవనోపాధి భద్రత సవాళ్ళపైనా మంత్రి ఈ సందర్భంగా స్పందించారు. ఆహార భద్రత సమస్యపై తక్షణ స్పందన అవసరమని స్పష్టం చేస్తూ దీనివల్ల ప్రభావశీలైన ఫలితాలు ఉంటాయన్నారు. ఆరోగ్య సంరక్షణ నిపుణులకు సరిహద్దుల సమస్యలు ఉండకుండా ఎక్కడికైనా వెళ్లేలా మినహాయింపు ఇవ్వాల్సిన అవసరాన్ని కోవిడ్ మహమ్మారి ఎత్తిచూపిందని గోయల్ అన్నారు. మత్స్య పరిశ్రమ రాయితీల గురించి మాట్లాడుతూ వాణిజ్య అవసరాల కోసం చేసే చేపలవేటపై చర్చలు అవసరమన్నారు. కొన్ని దేశాల చేపల వేట వల్ల చేపల సంఖ్య విపరీతంగా తగ్గిపోతున్నదని అన్నారు. పెద్ద సబ్సిడీలను పొందుతున్న సభ్య దేశాలే కాలుష్య నియంత్రణ చర్యలకు డబ్బు అందించాలని స్పష్టం చేశారు. "ఉరుగ్వే రౌండ్ చర్చల సమయంలో చేసిన తప్పులను పునరావృతం చేయకూడదు, ఇది ఎంపిక చేసిన సభ్యులకు అసమాన వాణిజ్య-వక్రీకరణ అర్హతలను అనుమతించింది. అప్పుడు తమ రైతులకు మద్దతు ఇచ్చే సామర్థ్యం లేని తక్కువ అభివృద్ధి చెందిన సభ్య దేశాలను ఇబ్బందులు కలిగించింది" అని ఆయన చెప్పాడు.
అభివృద్ధి చెందుతున్న దేశాలకు తగిన సమర్థవంతమైన ప్రత్యేకమైన మినహాయింపునకు సంబంధించి ఎస్డిజి 14.6, ఎంసీ11 ఇచ్చిన ఆదేశాలను విస్మరించలేమని గోయల్ అన్నారు. ప్రపంచ వాణిజ్య వ్యవస్థతో అభివృద్ధి చెందుతున్న దేశాలు బాగా కలిసిపోవడానికి అవసరమైన అవకాశాలను అడ్డుకునే ఎటువంటి ప్రయత్నాలను అయినా భారత్ అంగీకరించదని ఆయన అన్నారు. "వాస్తవానికి, తక్కువ అభివృద్ధి చెందిన, అభివృద్ధి చెందుతున్న దేశాలకు మనం ఎక్కువ అవకాశాలను ఇవ్వాలి. మానవ అభివృద్ధి సూచికల్లోని అసమానతలను పరిగణనలోకి తీసుకోవాలి, తద్వారా ప్రపంచ వాణిజ్యం న్యాయమైనదిగా సుస్థిరమైనదిగా మారుతుంది ”అని మంత్రి తెలిపారు.
(Visitor Counter : 180
అణుశక్తి విభాగం
న్యూక్లియర్ ప్లాంట్లలో సైబర్ సెక్యూరిటీ ఉల్లంఘన
భారత అణు సంస్థ దాని సంస్థాపనలలో  ఉపయోగించే సిస్టమ్ల రూపకల్పన, అభివృద్ధి, ఆపరేషన్ల కోసం పటిష్టమైన విధానాన్ని ఏర్పాటు చేసింది. కస్టమ్ బిల్ట్ హార్డ్వేర్ సాఫ్ట్వేర్ను ఉపయోగించి రక్షణ, భద్రతా కీలకమైన వ్యవస్థలను అంతర్గతంగా రూపొందించడం, అభివృద్ధి చేయడం జరిగింది. ఇవి రెగ్యులేటరీ పరిశీలన, ధ్రువీకరణకు లోబడి ఉంటాయి. తద్వారా సైబర్ సెక్యూరిటీ సమస్యలను సవాళ్లను తట్టుకోగలవు. కీలకమైన అణు విద్యుత్ ప్లాంట్లకు ఇంటర్నెట్ యాక్సెస్ను తొలగించారు. అటువంటి వ్యవస్థలను నియంత్రించే అధికారం అధీకృత సిబ్బందికి పరిమితం చేయడం జరిగింది. డిపార్ట్మెంట్ ఆఫ్ అటామిక్ ఎనర్జీ లో స్పెషలిస్ట్ గ్రూపులు ఉన్నాయి. వీటిలో కంప్యూటర్ ఇన్ఫర్మేషన్ సెక్యూరిటీ అడ్వైజరీ గ్రూప్, టాస్క్ ఫోర్స్ ఫర్ ఇన్స్ట్రుమెంటేషన్ అండ్ కంట్రోల్ సెక్యూరిటీ ఉంటాయి. ఇంఒ సాధారణ సైబర్ సెక్యూరిటీ ఆడిట్తో సహా డీఈఏలోని ఇతర విభాగాలలో ఎన్పీసీఐఎల్, సైబర్ సెక్యూరిటీ/సమాచార భద్రతను చూస్తాయి. అణు విద్యుత్ ప్లాంట్లలో సమాచార భద్రతను మరింత బలోపేతం చేయడానికి అనేక చర్యలు కూడా తీసుకోవడం జరిగింది. ఇంటర్నెట్ అడ్మినిస్ట్రేటివ్ ఇంట్రానెట్ కనెక్టివిటీని బలోపేతం చేయడం, యూఎస్బీ వంటి రిమూవబుల్ మీడియాపై పరిమితి, వెబ్సైట్లు & ఐపీలను నిరోధించడం వంటివి ఇందులో ఉన్నాయి. డీఈఏ సౌకర్యాలు/ప్లాంట్లలోని సైబర్ సెక్యూరిటీ ఇన్ఫ్రాస్ట్రక్చర్ల నిర్వహణకు డీఈఏ, సీఐఎస్ఏజీ, సీఈఆర్టీఐఎన్ వంటి భారతదేశ కేంద్ర సైబర్ సెక్యూరిటీ ఏజెన్సీల డిజైన్ సూత్రాలను, మార్గదర్శకాలను అనుసరిస్తారు. ప్లాంటులోని అన్ని కంప్యూటర్ ఆధారిత వ్యవస్థలు అటామిక్ ఎనర్జీ రెగ్యులేటరీ బోర్డ్ టీఏఎఫ్ఐసీఎస్ రూపొందించిన ప్రమాణాలు, మార్గదర్శకాలపై ఆధారపడి ఉంటాయి. ఇవి అంతిమంగా అంతర్జాతీయ అటామిక్ ఎనర్జీ ఏజెన్సీ  స్థాపించిన ప్రమాణాల ఆధారంగా చాలా వరకు ఏర్పడుతాయి. కేంద్ర సిబ్బంది, ప్రజా ఫిర్యాదులు & పెన్షన్లు ప్రధానమంత్రి కార్యాలయం సహాయ మంత్రి డాక్టర్ జితేంద్ర సింగ్ ఈ సమాచారాన్ని లోక్సభలో ఈరోజు అందించారు.
ప్రధాన మంత్రి కార్యాలయం
గుడ్ ఫ్రైడే రోజున జీసస్ ను గుర్తుచేసుకున్న ప్రధానమంత్రి
సత్యం, సేవ మరియు న్యాయం పట్ల యేసు క్రీస్తు నిబద్ధతను ప్రధానమంత్రి శ్రీ నరేంద్రమోదీ గుడ్ ఫ్రైడే రోజున గుర్తు చేసుకున్నారు.
" ప్రభువైన క్రీస్తు తన జీవితాన్ని ఇతరుల సేవ కోసం త్యాగం చేశారు. ఆయన ధైర్యం మరియు ధర్మంతో పాటు న్యాయ భావన తరతరాలకు ఆదర్శంగా నిలుస్తాయి. ఈ రోజు గుడ్ ఫ్రైడే రోజున మనం క్రీస్తు ప్రభువునూ, అలాగే సత్యం, సేవ మరియు న్యాయం పట్ల ఆయన నిబద్ధతనూ మనం గుర్తు చేసుకుందాం", అని ప్రధానమంత్రి తమ సందేశంలో పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పిఐఎస్ఎ లో భారతదేశం పాలుపంచుకోవడం అనే అంశం పై కుదిరిన ఒప్పందాని కి ఆమోదం తెలిపిన మంత్రివర్గం
ప్రోగ్రామ్ ఫర్ ఇంటర్నేశనల్ స్టూడెంట్స్ అసెస్మెంట్ లో పాలుపంచుకొనేందుకు భారతదేశాని కి మరియు ఆర్గనైజేశన్ ఫర్ ఎకనామిక్ కోఆపరేశన్ అండ్ డివెలప్ మెంట్ కి మధ్య కుదిరినటువంటి ఒక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. పిఐఎస్ఎ లు 2021వ సంవత్సరం లో ఒఇసిడి నిర్వహించనుంది. ఒప్పంద పత్రం పైన 2019వ సంవత్సరం జనవరి 28వ తేదీ నాడు సంతకాలయ్యాయి.
ప్రయోజనాలు:
పిఐఎస్ఎ లో పాలుపంచుకొని ఆకళింపు చేసుకొనే విషయాలు పాఠశాల వ్యవస్థ లో సామర్ధ్యం ఆధారిత పరీక్షా సంస్కరణల ను ప్రవేశపెట్టడంలో సహాయకారి కాగలవు. అంతే కాక అర్థజ్ఞానం లేని వల్లె తరహా అభ్యాస పంథా నుండి మళ్ళేందుకు కూడా తోడ్పడగలవు. ఈ ప్రక్రియ లోను, నిజమైన పరీక్ష కు దారి తీయడం లోను సెంట్రల్ బోర్డ్ ఆఫ్ సెకండరీ ఎడ్యుకేశన్  మరియు నేశనల్ కౌన్సిల్ ఫర్ ఎడ్యుకేశనల్ రీసర్చ్ అండ్ ట్రైనింగ్  లు పాలుపంచుకోనున్నాయి.
ముఖ్యాంశాలు:
పిఐఎస్ఎ అనేది విషయాధారిత అంచనా వలె కాక సామర్ధ్యం ఆధారితమైన అంచనా వ్యవస్థగా ఉన్నటువంటిది. విద్యార్థినీ విద్యార్థులు ఆధునిక సమాజంలో పూర్తి స్థాయి లో పాలుపంచుకోవడానికి అత్యంత ఆవశ్యకమైన కీలక సామర్థ్యాలను ఎంత వరకు వారు సంపాదించుకొన్నదీ పిఐఎస్ఎ మదింపు చేస్తుంది. దీని ద్వారా భారతీయ విద్యార్థులు గుర్తింపున కు మరియు ఆమోద యోగ్యత కు నోచుకొని, 21వ శతాబ్దం లో ప్రపంచ ఆర్థిక వ్యవస్థ కు తగ్గట్టు సన్నద్ధం కాగలరు. ఈ ప్రక్రియ లో కేంద్రీయ విద్యాలయ సంఘటన్ , నవోదయ విద్యాలయ సమితి  ల ఆధ్వర్యం లోని పాఠశాల లు మరియు కేంద్ర పాలిత ప్రాంతమైన చండీగఢ్ లోని పాఠశాల లు పాలుపంచుకోనున్నాయి. బ్రెజిల్, చైనా, థాయీలాండ్, ఇండోనేశియా, మలేశియా మరియు వియత్నామ్ లు సహా 80 కి పైగా దేశాలు పిఐఎస్ఎ లో పాలుపంచుకొన్నాయి.
(
పార్లమెంటరీ వ్యవహారాలు
పెండింగ్ వ్యవహారాల పరిష్కారం కోసం స్పషల్ కాంపెయిన్ 2.0
పార్లమెంటరీ వ్యవహారాల మంత్రిత్వ శాఖ 2 నుంచి 31 అక్టోబర్ వరకు మంచి ఊపులో నడుస్తున్న పనులు
పార్లమెంటరీ వ్యవహారాల మంత్రిత్వ శాఖ పెండింగులో ఉన్న ఎంపిల నిర్దేశాలు, రాష్ట్ర ప్రభుత్వాల నుంచి వచ్చిన ప్రస్తావనలు, అంతర్ మంత్రిత్వ శాఖ అభిప్రాయాలు, పార్లమెంటరీ హామీలు, పిఎంఒ నిర్దేశాలు, ప్రజా సమస్యలు, పిజి అప్పీళ్ళను గుర్తించడం ద్వారా మెరుగైన రికార్డు నిర్వహణ కోసం పార్లమెంటరీ వ్యవహారాల మంత్రిత్వ శాఖ ప్రత్యేక ప్రచారం  2.0ని ఉపయోగిస్తోంది.
ప్రచారం కింద మంత్రిత్వ శాఖ రికార్డు నిర్వహణకు ప్రాధాన్యతను ఇచ్చి దృష్టి కేంద్రీకరిస్తోంది. మంత్రిత్వ శాఖ 373 భౌతిక ఫైళ్ళను, 461 ఇ-ఫైళ్ళను గుర్తించి, వరుసగా సమీక్షించి, ప్రచారం ముగిసే లోపు సమీక్షా పనిని మంత్రిత్వ శాఖ పూర్తి చేయనుంది.
మంత్రిత్వ శాఖ ప్రజా ఫిర్యాదులు, పిఎంఒ నిర్దేశాలను ప్రాధాన్యతా క్రమంలో మంత్రిత్వ శాఖ నిర్వహించి, తక్షణ చర్యలు తీసుకోవడంతో ప్రస్తుతం పెండింగ్ లో ఏమీ లేవు. నేటి వరకూ మంత్రిత్వ శాఖ వద్ద కేవలం నాలుగు హామీలు మాత్రమే పెండింగ్ లో ఉన్నాయి, వాటిని కేబినెట్ సెక్రటరియట్ ఆదేశాల మేరకు శాసన శాఖకు బదిలీ చేసి, ఇవి శాసన శాఖ ఆమోదానికి లోబడి మంత్రిత్వ శాఖలో పెండింగ్ లో ఉన్నట్టు చూపడం జరుగుతోంది.
మంత్రిత్వ శాఖ క్రమం తప్పకుండా సున్నాలు వేయడం, పాత ఫర్నిచర్ ను మార్చడం, మంత్రిత్వ శాఖలో చెత్తను గుర్తించడం వంటి పారిశుద్ధ్య డ్రైవ్లను నిర్వహిస్తోంది. పరిశుభ్రత, పారిశుద్ధ్యాన్ని నిత్య కార్యకలాపాలుగా నిర్వహించాల్సిన అవసరాన్ని పట్టి చూపేందుకు పార్లమెంటరీ వ్యవహారాల మంత్రిత్వ శాఖ అదనపు కార్యదర్శి క్రమం తప్పకుండా తనిఖీ చేస్తున్నారు. మంత్రిత్వ శాఖ యువజన పార్లమెంటులు, ఎన్ఇవిఎ సెల్ లో జరిగే సదస్సుల్లో ప్రత్యేక ప్రచారం 2.0ను సమర్ధిస్తోంది.
అంతేకాకుండా, మంత్రిత్వ శాఖ ప్రధానద దృష్టి డిజిటీకరణ. పోర్టల్ పై మంత్రిత్వ శాఖ డిజిటల్ చొరవలలో ఇ ఆఫీస్ వర్షన్ 6.2.0, ఇ-హెచ్ఆర్ఎంఎస్ పోర్టల్, కన్సల్టేటివ్ కమిటీ మేనేజ్ మెంట్ సిస్టం పోర్టల్, క్లెయిములు, ఇన్వెంటరీ మేనేజ్ మెంట్ వ్యవస్థ, ఎన్ఇవిఎ అప్లికేషన్, ఒఎఎంఎస్ పోర్టల్, జాతీయ యువజన పార్లమెంటు పథకం ఉన్నాయి.
ఉత్తమ ఆచరణలకు అనుగుణంగా, జాతీయ ఇ- విధాన్ అప్లికేషన్ ; ఒక దేశం - ఒక అప్లికేషన్- ఎన్ఇవిఎను అన్ని రాష్ట్ర/ కేంద్ర పాలిత ప్రాంతాల శాసనసభలను కాగితరహితం చేయడం, వివిధ రాష్ట్ర ప్రభుత్వ విభాగాలతో సమాచార మార్పిడి కోసం అన్ని ప్రక్రియలను క్రమబద్ధీకరించి, నిజ సమయంలో సార్వత్రిక పోర్టల్లో అనుమతించిన విషయాలను ప్రచురించడం, ఎన్ఇవిఎ వెబ్ ఆధారిత  ప్లాట్ ఫారమ్ లలో జాతీయ, రాష్ట్ర శాసన సభలలో ఒకే రకమైన పద్ధతిలో పని చేస్తుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
డబుల్ లేయల్డ్ ఖాదీ మాస్క్ లను అభివృద్ధి చేయనున్న ఖాదీ మరియు గ్రామీణ పరిశ్రమ కమిషన్  ; భారీ పరిమాణంలో వెల్లువెత్తిన ఆర్డర్లు
త్వరలో జమ్మూ కశ్మీర్ కు 7.5 లక్షల మాస్కులు సరఫరా చేయనున్న కె.వి.ఐ.సి.
జిల్లా కలెక్టర్లకు 500 మాస్క్ లు ఉచితంగా అందించాలని కె.వి.ఐ.సి. సెంటర్లకు విజ్ఞప్తి చేసిన కె.వి.ఐ.సి. ఛైర్మన్
ఖాదీ మరియు గ్రామీణ పరిశ్రమల కమిషన్  డబుల్ లేయర్డ్ ఖాదీ మాస్కులను విజయవంతగా అభివృద్ధి చేసింది. అంతే కాదు పెద్ద మొత్తంలో సరఫరా కోసం ఆర్డర్లను కూడా అందిపుచ్చుకుంది. ఇటీవల జమ్మూ కాశ్మీర్ ప్రభుత్వానికి 7.5 లక్షల ఖాదీ మాస్క్ ల సరఫరా చేసేందుకు సిద్ధమైంది. ఇందులో ఇందులో జమ్మూ జిల్లాకు 5 లక్షలు, పుల్వామా జిల్లాకు 1.4 లక్షలు, ఉదంపూర్ కు లక్ష, కుప్వారాకు 10 వేల మాస్కులు ఏప్రిల్ 20 లోగా సరఫరా చేయనున్నారు. పునర్వినియోగించే సామర్థ్యమున్న ఈ మాస్కు 7 అంగుళాల పొడవు, 9 అంగుళాల వెడల్పుతో మూడు ప్లీట్లతో, మూలల్లో నాలుగు వైపుల కట్టే దారాలతో తయారు చేశారు.
ఈ మాస్కుల తయారీకి ప్రత్యేకంగా డబుల్ ట్విస్టెడ్ ఖాదీ వాడుతున్నట్లు కె.వి.ఐ.సి. ఛైర్మన్ శ్రీ వి.కె.సక్సేనా తెలిపారు. ఇది 70 శాతం తేమను నిలుపుకోవడంతో పాటు గాలి సులభంగా వెళ్ళడానికి వీలు కల్పిస్తుందని, అందువల్ల సులభంగా లభించడంతో పాటు, జేబులో పెట్టుకోవడానికి అనుకూలంగా ఉంటుందని అన్నారు. అంతే కాకుండా ఇవి చేతితో నేసిన ఖాదీతో తయారు అయ్యాయని, వాడకంతో సులభమే కాకుండా, ఉతకడం ద్వారా చక్కగా శుభ్రం చేసుకుని వాడవచ్చని తెలిపారు.
ప్రస్తుతం జమ్మూ సమీపంలోని నాగ్రోటలోని ఖాదీ కేంద్రాన్ని మాస్క్ తయారీ కేంద్రంగా మార్చారు. ఇది రోజుకు 10 వేల మాస్క్ లను ఉత్పత్తి చేస్తుంది. మిగిలిన ఆర్డర్లు వివిధ స్వయం సహాయక బృందాలు మరియు ఖాదీ సంస్థలలో మరియు శ్రీనగర్ చుట్టుపక్కల పంపిణీ చేయబడుతున్నాయి.
ఒక మీటర్ ఖాదీ గుడ్డతో 10 డబుల్ లేయర్ మాస్క్ లు తయారు అవుతాయి. 7.5 లక్షల మాస్క్ ల తయారీకి సుమారు 75 వేల మీటర్ల ఖాదీ గుడ్డను వినియోగిస్తారు. దీని వల్ల ఖాదీ చేతివృత్తుల వారికి జీవనోపాధి అవకాశాలు మరింత మెరుగు అవుతాయి. జమ్మూ కాశ్మీర్ ఖాదీ సంస్థలు కేవలం ఉన్ని బట్టను మాత్రమే ఉత్పత్తి చేస్తున్నందున, మాస్క్ ల కోసం ఖాదీని హర్యానా నుంచి, ఉత్తప ప్రదేశ్ నుంచి కొనుగోలు చేస్తున్నారు. ఇందు కోసం జిల్లా అధికారులు ప్రత్యేక అనుమతిని సైతం అందించారు.
దేశ వ్యాప్తంగా స్థానిక పరిపాలనకు మద్దతుగా, జిల్లా కలెక్టర్లకు 500 మాస్క్ ల చొప్పున ఉచితంగా అందజేయాలని కె.వి.ఐ.సి. ఛైర్మన్ విజ్ఞప్తి చేశారు. ఈ సంస్థలో 2400 క్రియాశీల ఖాదీ సంస్థలు ఉన్నాయి. ఈ నిర్ణయం వల్ల దేశ వ్యాప్తంగా 12 లక్షల మాస్క్ లు అవసరం అవుతాయి. ఈ నిర్ణయం తర్వాత అనేక ఖాదీ సంస్థలు జిల్లా కలెక్టర్లకు 500 మాస్క్ లు ఇవ్వడం ప్రారంభించాయి. కరోనా మహమ్మారికి వ్యతిరేక పోరాటంలో మాస్క్ లు అత్యంత కీలకమైనవన్న శ్రీ సక్సేనా, డి.టి ఫ్యాబ్రిక్ నుంచి తయారు చేసిన ఈ మాస్క్ లు డిమాండ్ కు తగిన విధంగా అందించడంతో పాటు మంచి నాణ్యమైనవని తెలిపారు.
(
ప్రధాన మంత్రి కార్యాలయం
లచిత్ దివస్ నాడు లచిత్ బోర్ ఫూకన్ గారి కి శ్రద్ధాంజలి ఘటించిన ప్రధానమంత్రి
లచిత్ దివస్ నాడు లచిత్ బోర్ ఫూకన్ గారి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘ఈ రోజు న, లచిత్ దివస్ సందర్భం లో, శూరుడు లచిత్ బోర్ ఫూకన్ గారి కి నేను శ్రద్ధాంజలి ఘటిస్తున్నాను. పరాక్రమాని కి, ఆదర్శానికి మార్గదర్శకుని గాను, అసమ్ యొక్క వైభవోపేతమైన సంస్కృతి ని పరిరక్షించే వ్యక్తి గాను ఆయన ను ఎంతో మంది స్మరించుకొంటారు. సమానత్వం, న్యాయం, ఇంకా అందరికీ గౌరవం అనే ధ్యేయాల సాధన కు ఆయన కట్టుబడ్డారు.’’ అని పేర్కొన్నారు.